
Budapest Főváros XIV. Kerület Zugló Önkormányzat

Népjóléti Bizottságának Elnöke
Szám: 123-293/2020
Nyilvános ülésen tárgyalandó! 
Napirend száma: …….

Népjóléti Bizottság 

2020. …-i ülésére

Tisztelt Bizottság!

Tárgy:

A KF - MED Gyógyító és Egészségmegőrző Korlátolt Felelősségű Társasággal fennálló felnőtt háziorvosi feladatok ellátására vonatkozó megállapodás módosítása
I. Előzmények

Dr. Füredi Judith felnőtt háziorvos, a KF - MED Gyógyító és Egészségmegőrző Korlátolt Felelősségű Társaság tagjaként felnőtt háziorvosi feladatok ellátására vonatkozó megállapodás alapján a 65. számú felnőtt háziorvosi körzetben végzi a betegellátást. 
A megállapodás 2020. június 30. napjáig hatályos, ezért szükséges a megállapodás újabb öt évre történő meghosszabbítása. A háziorvos jelezte, hogy a helyettesítő orvosok, valamint az egészségügyi szakdolgozó személyében változás történt. 
Az önálló orvosi tevékenységről szóló 2000. évi II. törvény végrehajtásáról szóló 313/2011. (XII. 23.) Korm. rendelet 1. melléklete előírja a praxisjog alapján végzett tevékenységekre vonatkozó feladat-ellátási szerződés kötelező tartalmi elemeit, mely alapján szükségessé vált a megállapodás módosítása. 

II. Vélemények

Budapest Főváros XIV. Kerület Zugló Önkormányzat Képviselő-testületének a Budapest Főváros XIV. Kerület Zugló Önkormányzat Képviselő-testülete szervezeti és működési szabályzatáról szóló 15/2019. (XI. 7.) önkormányzati rendelet 16. § (7) bekezdés b) pontja szerint a Népjóléti Bizottság átruházott feladat- és hatáskörében szerepel a háziorvosokkal és a fogorvosokkal feladat-ellátási szerződés megkötése, módosítása.

Jogi Osztály véleménye: 

Az előterjesztésben közölt adatok, egyéb információk alapján az előterjesztéshez jogi észrevételt nem tesz.
Fentiek alapján kérem a Tisztelt Bizottságot, hogy tárgyalja meg az előterjesztést, és a döntési javaslatot fogadja el.
III. Döntési javaslat 

 

A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése alapján – figyelemmel a veszélyhelyzettel kapcsolatos Kormányrendeletekre – Budapest Főváros XIV. Kerület Zugló Önkormányzat Képviselő-testülete jogkörében eljárva a polgármester úgy dönt, hogy: 

Budapest Főváros XIV. Kerület Zugló Önkormányzat Képviselő-testülete a Magyarország helyi önkormányzatairól szóló 2011. évi CLXXXIX. törvény 41. § (4) bekezdése és 59. § (3) bekezdése alapján e határozat meghozatala tekintetében a Népjóléti Bizottság hatáskörét visszavonja és elfogadja az előterjesztés 1. mellékletét képező a KF - MED Gyógyító és Egészségmegőrző Korlátolt Felelősségű Társasággal fennálló felnőtt háziorvosi feladatok ellátására vonatkozó megállapodás módosításáról szóló …/2020. (… …) önkormányzati határozati javaslatot.
A 1. melléklet szerinti határozathozatal Magyarország helyi önkormányzatairól szóló 2011. évi CLXXXIX. törvény 47. § (1) – (2) bekezdés alapján egyszerű szótöbbséget igényel. 

Budapest, 2020. június









   Hevér László György
        elnök
A mellékletek elektronikusan a www.govcenter.hu felületen érhetők el.
Az előterjesztést készítette: 

dr. Szűcs Krisztina – Polgármesteri Hivatal Jegyzői Kabinet
1. melléklet a 123-293/2020. előterjesztéshez

Budapest Főváros XIV. Kerület Zugló Önkormányzat Képviselő-testülete
……./2020. (… …) önkormányzati határozata

a KF - MED Gyógyító és Egészségmegőrző Korlátolt Felelősségű Társasággal fennálló felnőtt háziorvosi feladatok ellátására vonatkozó megállapodás módosításáról
A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése alapján – figyelemmel a veszélyhelyzettel kapcsolatos Kormányrendeletekre – Budapest Főváros XIV. Kerület Zugló Önkormányzat Képviselő-testülete jogkörében eljárva a polgármester úgy dönt, hogy:

Budapest Főváros XIV. Kerület Zugló Önkormányzat Képviselő-testülete a Magyarország helyi önkormányzatairól szóló 2011. évi CLXXXIX. törvény 41. § (4) bekezdése és 59. § (3) bekezdése alapján e határozat meghozatala tekintetében a Népjóléti Bizottság hatáskörét visszavonja és úgy dönt, hogy a KF - MED Gyógyító és Egészségmegőrző Korlátolt Felelősségű Társasággal fennálló felnőtt háziorvosi feladatok ellátására vonatkozó megállapodást módosítja az előterjesztés 2. melléklete szerinti tartalommal.
Budapest Főváros XIV. Kerület Zugló Önkormányzat Képviselő-testülete felhatalmazza a Polgármestert a felnőtt háziorvosi feladatok ellátására vonatkozó megállapodás módosításának megkötésére.
Határidő:             2020. június 30.
Felelős:                 Polgármester (Jegyzői Kabinet útján)

